Sa da i kylleiñ myngngor pynman ka HYC ha u mot u Tirot Sing wow pteiñ yei dawa ko – Wyrta\nSa da i kylleiñ myngngor pynman ka HYC ha u mot u Tirot Sing wow pteiñ yei dawa ko\nShillong: Ka Hynniewtrep Youth Council (HYC) ynne ka sngi da pynman ki da ka chong kylleiñ myngngor ha khmat u mot u Tirot Sing Syiem kam chibynta wow pyrchah yei leh padai ka sorkar wow pynkrehkaam ya ki dawa ka seiñ.\nKa HYC dang dawa hi ko wow pynkrehkaam ya ka Inner Line Permit (ILP) iwa phær na iwa paan ka KSU wow booh noh da ki Entry/Exit Point.\nHa chwa wow pynman ya ka lai paidbah da pynman ya ka yalang ha Dinam Hall heiwa u General Secretary ka HYC, u Robert Kharjahrin da ong u wa kam ka seiñ yieñ skem ko wow pyrchah yei wan ka rel hapoh ka jylla kat wympu ye u pynkrehkaam ya ka ILP.\nDa ong u leh wa lada ka sorkar ym leh ko ya ini daw pynjoor ko da i yakhih.\nU Peter Lawai, President ka HYC da ong u wa katni i manbro i hapoh ka chnong ka thaw yong ki wei hapoh ka jylla ym em aiñ ko wow yada ya ki paidbah kamwa em ha Sikkim wa Assam wa tip kam ka Sikkim Subject Regulation wa ka Assam Accord.